Ħaddiem xurban ma jistagħniex; min jistmerr ħwejjeġ żgħar, bil-mod il-mod jaqa' fil-kbar. Inbid u nisa jħarbtu 'l min għandu s-sens, u min jitħallat ma' nisa żienja, hu bla kont għall-aħħar. Jirtuh it-taħsir u d-dud; u min hu bla kont jinħataf mid-dinja. Kontra l-kliem żejjed Min jgħaġġel biex jemmen moħħu ħafif, u min jidneb jagħmel ħsara lilu nnifsu. aMin jifraħ bil-ħażen isir ħaqq minnu, b u min jiċċaħħad mill-pjaċiri jagħmel ġieħ lilu nnifsu. a Min iliġġem ilsienu jgħix mingħajr tilwim. bU min jobgħod it-tpaċpiċ jonqoslu l-ħażen. Qatt ittenni kelma li tkun smajt, u xejn ma jonqoslok minn dak li għandek. Twassalhiex la lill-ħabib u lanqas lill-għadu, u jekk ma jkunx dnub għalik, tikxifhiex. Għax min semgħek u qagħad għassa tiegħek maż-żmien isir jobogħdok. Smajt kelma? Għandha tmut miegħek. Tibża' xejn, mhux se tikkriepa! Minħabba kelma l-iblah ibati, bħal mara se tiled minħabba t-tarbija. Bħal vleġġa mwaħħla f'koxxa ta' ġisem, hekk hi kelma fil-ġewwieni tal-iblah. Temminx kulma tisma' Stħarreġ lil ħabib; għandu mnejn qatt m'għamel xejn, biex jekk għamel xi ħaġa, qatt ma jerġa'. Stħarreġ il-ġar tiegħek; għandu mnejn qatt ma qal xejn, biex jekk qal, qatt ma jerġa'. Stħarreġ mingħand ħabib għax ħafna drabi jingħad il-gideb, u temminx kulma tisma'. Hemm min jiżloq, imma mhux għax irid. Min ma jiżbaljax b'ilsienu? aStħarreġ ġarek qabel theddu, u ħalli post għal-Liġi tal-Għoli , b u la tagħdabx . Il-Mulej jilqgħek jekk għandek il-biża' tiegħu; u jħobbok jekk għandek għerfu. L-għarfien tal-kmandamenti tal-Mulej hu tagħlim li jagħti l-ħajja, u dawk li jagħmlu li jogħġob lilu jiġbru l-frott mis-siġra tal-ħajja. L-għerf veru u l-għerf falz aL-għerf kollu qiegħed fil-biża' tal-Mulej; u f'kull għerf hemm il-ħarsien tal-Liġi b u l-għarfien tas-setgħa tiegħu li jagħmel kollox. L-ilsir jgħid lil sidu: "Ma nagħmilx dak li trid." Imqar jekk wara dan jagħmlu, jgħaddab lil dak li qed iżommu. M'hemmx għerf fit-tagħlim tal-ħażen, u m'hemmx għaqal fejn hemm il-parir tal-midinbin. Hemm għaqal ħażin ta' min jistmerru, imma hemm ukoll l-iblah li jonqsu l-għerf. Aħjar min hu nieqes minn moħħu, imma jibża' minn Alla, minn min hu bil-għaqal iżżejjed, imma jikser il-Liġi. Hemm għaqal ħażin, imma inġust; u hemm min jinqeda bil-ħażen ta' moħħu, biex jikseb li jkun ħaqqu. Hemm min b'ħażen ibaxxi rasu u juri wiċċ imnikket, imma minn ġewwa hu mimli qerq. Jaħbi wiċċu u jilgħabha tat-trux, imma, meta ħadd ma jarah, jaqlibhielek. U jekk għax tonqsu l-ħila ma jidnibx, meta jiġih il-waqt jagħmel id-deni. Bniedem jingħaraf mid-dehra tiegħu, u bniedem għaref jingħaraf minn wiċċu. Il-libsa ta' bniedem, id-daħk fuq fommu, u mixjitu, juruk x'inhu.